Diari Oficial de la Generalitat Valenciana


Sumari del DOGV 5069, del 11-08-2005 (2005/9425)

ORDE de 26 de juliol de 2005, de la Conselleria de Cultura, Educació i Esport, per la qual es resolen els expedients de renovació, incorporació y pròrroga de concerts provisionals i de modificació dels concerts educatius amb els centres privats.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5069

Data del DOGV
:   11-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9425


Data del document
:   26-07-2005

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * ensenyament privat
    * centre d'ensenyament

ORDE de 26 de juliol de 2005, de la Conselleria de Cultura, Educació i Esport, per la qual es resolen els expedients de renovació, incorporació y pròrroga de concerts provisionals i de modificació dels concerts educatius amb els centres privats. [2005/9425]
  
Els expedients sobre renovació, incorporació, pròrroga i modificació de concerts educatius han sigut instruïts d'ofici a instància dels titulars dels centres docents privats, segons el que establix el Reial Decret 2377/85, de 18 de desembre, pel qual s'aprova el Reglament de Normes Bàsiques sobre Concerts Educatius (BOE de 27 de desembre de 1985) i l'Orde de 29 de desembre de 2004 (DOGV de 13 de gener de 2005).
  
Així mateix, han sigut examinades les sol·licituds d'autorització i concert provisionals en els termes establits en la Disposició Transitòria Primera del Reial Decret 1537/2003, de 5 de desembre (BOE núm. 295 de 10 de desembre).
  
S'han contemplat les consignacions pressupostàries existents en les línies de subvenció, previstes en els vigents pressupostos de la Generalitat Valenciana, per al finançament amb fons públics de les ensenyances que s'han d'impartir en els centres docents privats acollits al règim de concerts educatius.
  
S'han tramitat a les direccions territorials de Cultura, Educació i Esport els expedients de sol·licitud. La Inspecció Educativa i els directors territorials de Cultura, Educació i Esport han emés els informes preceptius, així com les comissions territorials de Concerts, en l'àmbit de les seues competències.
  
La Direcció General d'Ensenyament després, si és el cas, de l'audiència prèvia als interessats, ha elevat la proposta corresponent.
  
De conformitat amb la Llei Orgànica 8/1985, de 3 de juliol (BOE de 4 de juliol) Reguladora del Dret a l'Educació; la Llei Orgànica 10/2002, de 23 de desembre, de Qualitat de l'Educació (BOE de 24 de desembre); el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE de 27 de desembre), modificat pel Reial Decret 139/1989, de 10 de febrer (BOE 11 de febrer); el Reial Decret 827/2003, de 27 de juny (BOE de 28 de juny), pel qual s'establix el calendari de la nova ordenació del sistema educatiu establida per la Llei de Qualitat de l'Educació; el Reial Decret 1318/2004, de 28 de maig (BOE de 29 de maig), pel qual es modifica el Reial Decret 827/2003, de 27 de juny i l'Orde de 29 de desembre de 2004 (DOGV núm. 4.923 de 13 de gener de 2005), de la Conselleria de Cultura, Educació i Esport, que establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la renovació, la pròrroga, o la modificació d'estos; i per la qual s'aproven els models de documents administratius en què s'han de formalitzar els esmentats convenis o concerts.
  
En l'exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Estimar o desestimar, d'acord amb el que s'establix per a cada un dels casos de l'annex I de la present orde, les sol·licituds formulades pels titulars dels centres i les modificacions tramitades d'ofici sobre les matèries següents:
  
a) Incorporació al règim de concerts educatius.
  
b) Pròrroga dels concerts educatius provisionals subscrits en el seu dia entre els centres i la Conselleria de Cultura, Educació i Esport.
  
c) Autorització i concerts provisionals durant el curs 2005/2006.
  
d) Modificacions per alteració del nombre d'unitats.
  
Tot això referit als nivells o etapes, nombre d'unitats expressades i pels motius que s'indiquen.
  
Segon
  
D'acord amb el que preveu l'apartat quinze i la Disposició Addicional Primera de l'Orde de 29 de desembre de 2004, els concerts i convenis que es formalitzen per aprovació de la present disposició tindran les següents característiques i duració:
  
1. Educació Primària, Educació Especial i Educació Secundària Obligatòria: concert de règim general per a quatre anys amb efectes des de l'inici del curs acadèmic 2005/2006.
  
2. Batxillerat i Cicles Formatius: concerts de règim singular per a quatre anys amb efectes des de l'inici del curs acadèmic 2005/2006.
  
3. Educació Infantil: conveni i concert de règim general per a quatre anys amb efectes des de l'inici del curs acadèmic 2005/2006. Estos concerts inclouran les unitats del segon cicle d'Educació Infantil que escolaritzen alumnat de 4 i 5 anys, així com les de 3 anys que, amb anterioritat a l'entrada en vigor d'esta orde, estigueren concertades en règim econòmic singular Model B (regulat en l'Orde de 16 de novembre de 2000 € DOGV de 21 de novembre - Segons redacció de l'Orde de 22 de novembre de 2004 € DOGV de 12 de gener de 2005-) la renovació de les quals es concertarà en el règim general.
  
4. Educació Infantil: concert econòmic singular (Model A regulat en l'Orde de 16 de novembre de 2000 € DOGV de 21 de novembre - Segons redacció de l'Orde de 22 de novembre de 2004 € DOGV de 12 de gener de 2005-), a subscriure per la titularitat d'un centre docent privat per al finançament del segon cicle d'Educació Infantil, amb efectes des de l'inici del curs 2005/2006, fins a la seua finalització. En este model de concert singular, l'administració educativa assumix en les unitats que escolaritzen alumnat de 3 anys el cost del professorat, mitjançant el pagament delegat del seu salari i càrregues socials, segons els mòduls econòmics aprovats per la Llei de Pressupostos de la Generalitat Valenciana aplicable en cada moment.
  
5. Educació Infantil: conveni econòmic singular (Model A), a subscriure per una corporació local o una altra Administració Pública, titular d'un centre docent, per al finançament del segon cicle d'Educació Infantil, amb efectes des de l'inici fins a la finalització del curs 2005/2006. En este model de conveni econòmic singular, l'administració educativa assumix, en les unitats que escolaritzen alumnat de 3 anys, el cost del professorat, mitjançant el pagament delegat del seu salari i càrregues socials, segons els mòduls econòmics aprovats per la Llei de Pressupostos de la Generalitat Valenciana aplicable en cada moment.
  
6. Educació Infantil: conveni econòmic singular (Model B), a subscriure per una corporació local o una altra Administració Pública, titular d'un centre docent d'Educació Compensatòria, per al finançament del segon cicle d'Educació Infantil amb efectes des de l'inici del curs 2005/2006 fins a la finalització d'este. En este model de conveni singular, l'administració educativa assumix la totalitat del lloc escolar.
  
Tercer
  
1. En el cas de Cicles Formatius de grau mitjà o superior, les unitats de primer curs per a les quals ha de considerar-se que s'aprova el concert seran, per a cada centre, les que s'expressen en l'annex I, sempre que, després de la comprovació prèvia de la Inspecció Educativa, hagen estat sol·licitats, inclòs el període extraordinari de presentació de sol·licituds, per un nombre mínim de:
  
- 15 alumnes, en termes generals.
  
- 12 alumnes en els cicles de les famílies següents: ?Manteniment de vehicles autopropulsats?, ?Indústries alimentàries?, ?Manteniment i servicis a la producció?, ?Electricitat i electrònica?, ?Fabricació mecànica?, ?Activitats agràries?, ?Fusta i moble- i ?Tèxtil, confecció i pell?.
  
Esta relació d'alumnes per unitats serà exigida en tots els centres que actualment tinguen concertades unitats de cicles formatius de grau mitjà o superior.
  
2. Les unitats de segon curs dels Cicles Formatius de grau mitjà o superior, destinades exclusivament a la realització de la formació en centres de treball, s'agruparan quan es tracte dels mateixos cicles, o de cicles la titulació de la qual per a impartir-los siga la mateixa, i sempre que no sobrepassen els 20 alumnes que realitzen la FCT (Formació en Centres de Treball).
  
3. Els cicles o unitats que no hagen obtingut el nombre mínim d'alumnes no es consideraran concertats, ni constaran en el document a firmar corresponent i, si és el cas, esta circumstància suposarà la modificació del concert que ja tenien firmat per al període de 4 anys amb efectes des del començament del curs acadèmic 2005/2006. La mencionada circumstància serà notificada a la Direcció General d'Ensenyament per part de les Direccions Territorials, abans de l'inici del pròxim curs, a fi que la Direcció General d'Ensenyament puga redactar la proposta d'Orde on es faça pública la resolució efectiva final.
  
Quart
  
Els titulars dels centres privats, beneficiaris d'una resolució totalment o parcialment estimatòria d'un expedient de renovació, incorporació al règim de concerts educatius, o la seua pròrroga o modificació, així com dels concerts provisionals, hauran d'acreditar, amb caràcter previ a la firma del corresponent document administratiu amb la Conselleria de Cultura, Educació i Esport, que continuen mantenint la titularitat del centre i que es troben al corrent de les seues obligacions tributàries i davantde la Seguretat Social.
  
1. La documentació a aportar que acredite l'existència de la persona física o jurídica i la circumstància que esta és la titular del centre docent serà la següent:
  
1.1. Fotocòpia compulsada de la Targeta de Persones Jurídiques i Entitats en General, on conste el Codi d'Identificació Fiscal (CIF) de l'entitat. En el cas que el titular siga una persona física haurà d'aportar fotocòpia compulsada del DNI.
  
1.2. Certificació actualitzada, amb un màxim d'antelació d'un mes respecte al moment de la presentació, de la Tresoreria General de la Seguretat Social acreditativa de la inscripció de l'empresa en la Seguretat Social, amb expressió del nombre de treballadors donats d'alta, en la qual coincidiran les dades de l'empresa amb els del titular del centre docent.
  
2. La documentació per a efectuar l'acreditació, relativa al fet el titular del centre es troba al corrent en les seues obligacions tributàries i davant de la Seguretat Social, serà la que en cada moment establisca la Conselleria d'Economia, Hisenda i Ocupació en exercici de les seues competències. Així i d'acord amb el que establix l'Orde de 30 de maig de 1996 de la Conselleria d'Economia i Hisenda, la documentació a presentar amb eixa finalitat serà la següent:
  
2.1. Certificació actualitzada de l'administració de la Seguretat Social corresponent, acreditativa que l'entitat titular es troba al corrent de les seues obligacions de Seguretat Social.
  
2.2. Certificació actualitzada de l'Agència Estatal d'Administració Tributària, acreditativa que l'entitat titular es troba al corrent de les seues obligacions tributàries amb la hisenda estatal.
  
2.3. Certificació actualitzada de la Conselleria d'Economia, Hisenda i Ocupació de la Generalitat Valenciana, acreditativa que l'entitat titular es troba al corrent de les seues obligacions tributàries amb la hisenda autonòmica valenciana.
  
2.4. Últim rebut de l'Impost sobre Activitats Econòmiques, referent a l'epígraf corresponent a l'activitat d'ensenyança o, si no n'hi ha, el document d'alta en l'esmentat impost i epígraf. En el cas de trobarse en el supòsit d'exempció recollit a la lletra c) de l'apartat 1 de l'article 83 de la Llei 51/2002, de 27 de desembre, Reguladora de les Hisendes locals, document d'alta en l'epígraf corresponent, acompanyat d'una declaració responsable del fet que es troba en este supòsit d'exempció de pagament de l'impost.
  
Transcorregut un mes des de la publicació o notificació de l'Orde per la qual s'estime totalment o parcialment la renovació, incorporació d'un centre al règim de concerts o la pròrroga o modificació del concert, sense haver presentat, sense causa justificada, l'anterior documentació, la titularitat del centre perdrà el dret a la subscripció del corresponent document administratiu de concert, sense perjuí de tornar a iniciar un nou expedient, en el temps i forma establits, per a qualsevol altre curs acadèmic posterior.
  
Quint
  
Les incorporacions, renovacions, pròrrogues, modificacions de convenis i concerts provisionals que s'acorden per la present Orde, hauran de formalitzar-se en els corresponents documents administratius, d'acord amb els models aprovats per Orde de 29 de desembre del 2004, de la Conselleria de Cultura, Educació i Esport, en el mes següent a la publicació o notificació de la present orde, en les dependències de les direccions territorials de la Conselleria de Cultura, Educació i Esport. A este efecte, els directors territorials de Cultura, Educació i Esport hauran de notificar a les persones interessades el dia i hora en què hagen de subscriure el document administratiu, que haurà de ser signat pel director territorial de Cultura, Educació i Esport corresponent i el titular del centre docent privat o persona que tinga la representació legal.
  
Si el titular del centre docent, sense causa justificada, no subscriu el document administratiu el dia notificat, perdrà el dret.
  
DISPOSICIÓ ADDICIONAL ÚNICA
  
Les resolucions dels expedients de renovació, incorporació, pròrroga i modificació dels concerts educatius, així com els concerts provisionals, continguts en la present Orde, s'inscriuran en el Registre de Centres Docents de la Comunitat Valenciana.
  
DISPOSICIÓ TRANSITÒRIA ÚNICA
  
Les unitats estimades per a l'accés al concert educatiu provisional, així com els concerts que s'emparen en autoritzacions també de caràcter provisional, tindran una duració limitada al curs 2005/2006.
  
DISPOSICIÓ FINAL
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interopsar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la seua notificació o publicació, segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.
  
València, 26 de juliol de 2005
  
El conseller de Cultura, Educació i Esport